**דף עבודה: טבלה - מי הרג את שאול?**

|  |  |  |
| --- | --- | --- |
|  | **שמואל א פרק לא** | **שמואל ב פרק א - גרסת הנער העמלקי** |
| **מה היה תפקיד החיילים הפלשתים שמצאו את שאול?**  |  |  |
| **ממי ביקש שאול להרוג אותו?** |  |  |
| **מי נענה לבקשה של שאול והרג אותו?**  |  |  |
| **מי הרג את נושא כליו של שאול?**  |  |  |
| **כיצד הגיעו הנזר והאצעדה של שאול לידי הנער העמלקי?**  |  |  |

* כתבו שלושה הבדלים עיקריים בין שתי הגרסאות על מות שאול ושאלות שמתעוררות אצלכם מתוך ההשוואה.

להלן תשובות לדף העבודה לשימוש המורה:

|  |  |  |
| --- | --- | --- |
|  | **שמואל א פרק לא** | **שמואל ב פרק א - גרסת הנער העמלקי** |
| **מה היה תפקיד החיילים הפלשתים שמצאו את שאול?**  | ג **וַתִּכְבַּד הַמִּלְחָמָה אֶל שָׁאוּל וַיִּמְצָאֻהוּ הַמּוֹרִים אֲנָשִׁים בַּקָּשֶׁת, וַיָּחֶל מְאֹד מֵהַמּוֹרִים.** | ו **וְהִנֵּה שָׁאוּל נִשְׁעָן עַל חֲנִיתוֹ, וְהִנֵּה הָרֶכֶב וּבַעֲלֵי הַפָּרָשִׁים הִדְבִּקֻהוּ.**  |
| **ממי ביקש שאול להרוג אותו?** | ד **וַיֹּאמֶר שָׁאוּל לְנֹשֵׂא כֵלָיו: 'שְׁלֹף חַרְבְּךָ וְדָקְרֵנִי בָהּ פֶּן יָבוֹאוּ הָעֲרֵלִים הָאֵלֶּה וּדְקָרֻנִי וְהִתְעַלְּלוּ בִי.'** | ז **וַיִּפֶן אַחֲרָיו וַיִּרְאֵנִי וַיִּקְרָא אֵלַי, וָאֹמַר: 'הִנֵּנִי'...** ט **וַיֹּאמֶר אֵלַי: 'עֲמָד נָא עָלַי וּמֹתְתֵנִי כִּי אֲחָזַנִי הַשָּׁבָץ כִּי כָל עוֹד נַפְשִׁי בִּי'.** |
| **מי נענה לבקשה של שאול והרג אותו?**  | ד **...וְלֹא אָבָה נֹשֵׂא כֵלָיו כִּי יָרֵא מְאֹד. וַיִּקַּח שָׁאוּל אֶת הַחֶרֶב וַיִּפֹּל עָלֶיהָ.** | י **וָאֶעֱמֹד עָלָיו וַאֲמֹתְתֵהוּ כִּי יָדַעְתִּי כִּי לֹא יִחְיֶה אַחֲרֵי נִפְלוֹ.** |
| **מי הרג את נושא כליו של שאול?**  | ה**וַיַּרְא נֹשֵׂא כֵלָיו כִּי מֵת שָׁאוּל, וַיִּפֹּל גַּם הוּא עַל חַרְבּוֹ וַיָּמָת עִמּוֹ.** |  |
| **כיצד הגיעו הנזר והאצעדה של שאול לידי הנער העמלקי?**  |  | י **...וָאֶקַּח הַנֵּזֶר אֲשֶׁר עַל רֹאשׁוֹ וְאֶצְעָדָה אֲשֶׁר עַל זְרֹעוֹ וָאֲבִיאֵם אֶל אֲדֹנִי הֵנָּה.** |

דוגמאות לשאלות שעולות מתוך ההבדלים. אפשר לכוון את התלמידים לשאלות האלה אם לא יצליחו לנסח אותן בעצמם:

* האם מצאו את שאול מורים בקשת או רוכבי פרשים, אולי מדובר במרכבה שעליה מורי קשת?
* האם שאול ביקש מנושא כליו להרוג אותו או מן הנער העמלקי?
* האם שאול נהרג מנפילתו על החרב או ממעשהו של הנער העמלקי?
* האם הנער העמלקי רק השלים את המלאכה וגאל את שאול הגוסס מייסוריו?
* האם גם נושא כליו של שאול נהרג בסמוך אליו ובאותה דרך?
* מדוע לא הזכיר הנער העמלקי את נושא כליו של שאול בסיפורו?
* מה היה הנימוק לבקשה של שאול למות – חשש מפני העמלקים או ייסורי הפציעה והגסיסה?